**STIGMA RY 3/2021**

Stigma ry:n hallituksen kokous

**Aika**: Torstai 8.4.2021

**Paikka**: Teamsissa

**Läsnä**:

Susanna Ahokas (Puheenjohtaja)

Sanni Satosuo (Varapuheenjohtaja ja yhdenvertaisuusvastaava)

Emilia Muuri (Taloudenhoitaja ja sihteeri)

Amanda Kallio (Viestintä-, opinto-, ja ympäristövastaava)

Lia Pursiainen (Tapahtuma ja urheiluvastaava

Joel Hämäläinen (Työelämä- ja alumnivastaava)

Nora Pihlajaniemi (Virkailija)

Elena Tulyakova (Virkailija)

**1. Kokouksen avaus**

Avataan kokous ajassa 14.12.

**2. Todetaan kokous lailliseksi ja päätösvaltaiseksi**

Kokous todetaan lailliseksi ja päätösvaltaiseksi.

**3. Esityslistan hyväksyminen**

Hyväksytään esityslista kokouksen työjärjestykseksi.

**4. Edellisen kokouksen pöytäkirjan hyväksyminen**

Hyväksytään edellisen kokouksen pöytäkirja.

**5. Talousasiat**

**5.1.** Tilinkäyttöoikeuksien tilannekatsaus

Oikeudet saatu vaihdettua, ja niiden suhteen kaikki pitäisi olla kunnossa.

**6. Tapahtumat**

Menneet:

**6.1.** Sosiaalitieteiden aamukahvi (17.3.2021 ja 31.3.2021)

Todetaan, että ollaan oltu tyytyväisiä tapahtumaan ja myös stigmalaiset ovat olleet aktiivisesti mukana osallistumassa.

Päätetään, että Stigma mainostaisi kyseistä tapahtumaa myös jatkossa sosiaalisen median kanavissa.

**6.2.** Konstruktion, Stydin ja Stigman etäjooga (19.3.2021)

Yleisesti ottaen tapahtuma onnistui.

Unisportin tekninen toteutus ei toiminut; ei päästy viiteentoista minuuttiin Zoom-tilaan, jossa tapahtuma järjestettiin. Kuitenkin kun tekninen ongelma selätettiin, saatiin täysmittainen jooga, joka loppui siksi hieman alkuperäistä ajankohtaa myöhemmin.

Ilmoittautuneita noin 50, mutta loppujen lopuksi mukana vähän päälle 30 henkeä. Todettiin, että ainahan tapahtumiin tulee ilmoittautuneita vähemmän väkeä, mutta myös aloituksen viivästymisellä saattoi olla osuutta asiaan, että poisjääneitä oli näinkin paljon.

Teknisten ongelmien takia saatiin hyvitystä Unisportilta; eli toinen joogatapahtuma (kohta 6.3.).

Tapahtumasta kerätty palaute: Paljon pyydettiin samanlaista tapahtumaa uudestaan. Ihmiset todella pitivät tapahtumasta, eikä myöhästyminenkään monia palautteen mukaan haitannut. Arvioitaessa tapahtumaa asteikolla 1-5, yleensä vastattiin 4.

Todetaan, että valitettavasti hinnan takia ei voida järjestää esimerkiksi vastaavaa tapahtumaa kuukausittain (kuten palautteessa ehdotettiin), mutta tapahtuman suosio pidetään kyllä jatkon kannalta mielessä, ja teknisten ongelmien takia voidaan nyt järjestää myös toistamiseen sama tapahtuma.

Tulevat:

**6.3.** Konstruktion, Stydin ja Stigman etäjooga vol. 2 (9.4.2021)

Samantyyppinen joogatapahtuma kun viimeksi, sillä kyseessä korvaava tapahtuma viime kerran teknisten ongelmien vuoksi. Kuitenkin Unisportilta pyydetty hieman erilaista ohjelmaa viime kertaan verrattuna, mikäli mahdollista.

Järjestelyt hoidettu samaan tapaan kuin aiemminkin.

**6.4.** Tutkimusta & tutustumista (15.4.2021)

Tapahtumaan saatu viisi yhteiskuntapolitiikan tutkijaa esittelemään omaa tutkimustaan. Keskustellaan siitä, kuinka paljon aikaa yhdellä tutkijalla on esitellä tutkimustaan. Päätetään, että noin 10-15 minuuttia. Tämän jälkeen pari minuuttia aikaa yleisön kysymyksille, mutta tätä pyritään rajaamaan, mikäli kysymyksiä on tosi paljon, että kaikki pääsevät ääneen eikä tapahtuma veny kohtuuttoman pitkään. Lopussa yleinen kysymysmahdollisuus.

Puheenjohtaja vetää tapahtuman ja ongelmatukihenkilö on valittu. Instagramiin tehdään yleinen kysymysboksi, johon ennen tapahtumaa tulleet kysymykset tapahtumavastaava koostaa esitettäväksi lopun kysymystilaisuudessa. Myös hallitus pohtii kysymyksiä etukäteen kysyttäviksi.

Keskustellaan siitä, että missä kohdassa Stigman esittäytyminen on. Pidetäänkö se ennen tutkijoiden esityksiä vai vasta tämän jälkeen. Päätetään, että tapahtuma aloitetaan Stigman nopealla esittäytymiskierroksella.

Käytännön asiat: Tapahtuman linkki tehty ja vastuuhenkilöt valittu. Varmistetaan, että kaikki esittäjät voivat tarvittaessa jakaa slidensa ja että muu tekninen toteutus toimii.

Siltä varalta, ettei vapaata keskustelua synny tai kysymyksiä tule, on tehty Kahoot-tietovisa, jossa Stigma ja yhteiskuntapolitiikka aiheisia kysymyksiä.

Kyseessä etätapahtuma, joten pohditaan kameran päällä pitoon liittyviä linjauksia. Päätetään, että hallitus alustavasti pitää kameransa päällä, jos mahdollista, ja kannustaa muitakin siihen, vaikkei se tietenkään pakollista ole.

**6.5.** Vappu

Tullut kutsu Konstuktion vapun suunnittelukokoukseen, ja päätetään osallistua.

Pohditaan, pitäisikö Stigmalla olla esimerkiksi oma vappuhaaste. Todetaan, että asiaa pohditaan Konstruktion kokouksen jälkeen, jotta tiedetään, mitä muuta ollaan järjestämässä. Palataan asiaan myöhemmin.

Puheenjohtaja tuo esiin, että Kannunvalajilla myös joitain suunnitelmia.

Todetaan yleisesti, että voidaan lähteä mukaan muiden omiin ideoihin, ja myöhemmin pohditaan, tarvitaanko myös jotain omaa.

**6.6.** VTM-Messut

Virkailija tiedustelee kokouksen osallistujilta, onko meillä ideoita VTM-messujen sisältöön, sillä tähän pyydetty myös ainejärjestöiltä ideoita. Pieniä alustavia ideoita tuodaan esiin, mutta palataan tarpeen vaatiessa aiheeseen, mikäli uusia ideoita tulee.

**6.7.** Tapahtumaturvallisuuskoulutus (4.5.2021 klo 10-14)

Tullut ilmoitus tästä. Valitaan osallistujat; tapahtumavastaava osallistuu ja muitakin on alustavasti kiinnostuneita osallistumaan, jotka osallistuvat, mikäli heidän aikatauluihinsa koulutus sopii.

Osallistuminen koetaan tärkeänä erityisesti tulevaisuuden mahdollisia lähitapahtumia silmällä pitäen.

**7. Yhdenvertaisuus**

**7.1.** Palautelomake

Vastaava tehnyt valmiiksi. Laitetaan Stigman sivuille.

**7.2.** Tapahtumaturvallisuuskoulutus

Käyty jo kohdassa 6.7.

**8. Ympäristö**

Ei kokoukseen tuotavaa.

**9. Urheilu**

**9.1.** Valtsika 5 & 10 (5.4 -11.4.2021)

Innostetaan kaikkia osallistumaan.

Osa hallituslaisista ainakin osallistuu, ja mahdollisesti tästä laitetaan kuvamateriaalia Instagramiin.

Joogatapahtumat käyty jo kohdassa 6.2. ja 6.3.

**10. Tiedotus**

**10.1.** Nettisivut

Tapahtumat vuodelta 2020 eivät näy sivuilla. Asiaa selvitetään.

Viestintä päivittää tapahtumat sivuille

**10.2.** Muu mainostus

Muiden tapahtumien mainostuksesta sovitaan (Etäjooga ja ”Tiedettä & tutustumista”-tapahtuma). Kutsutaan ihmisiä tapahtumiin Facebookissa ja jaetaan esimerkiksi WhatsApp-ryhmissä.

**11. Työelämä**

**11.1.** Työelämäexcut

Vastaava kertoo, että Talentian kanssa on sovittu tapahtuma syksyllä ja STM:n kanssa neuvotellaan mahdollisesta tapahtumasta. Tavoitteena on, että myös STM:n tapahtuma järjestetään viimeistään syksyllä.

Lähtökohtaisesti koko vuoden excut tarkoitus pitää etätapahtumina.

**12. Opintoasiat**

**12.1.** Palautekysely

Suunnitteilla neljännen periodin jälkeen koskien yhteiskuntapolitiikan kursseja. Alustavasti vastaava tekee.

**13. Alumnit**

Yhteyttä varsinaiseen alumniyhdistykseen ei ole vielä saatu.

Tosin yksi alumni vinkattu muuta kautta esimerkiksi potentiaaliseksi mielenkiintoiseksi puhujaksi tapahtumaan, ja itse alumni ollut myös alustavasti kiinnostunut.

**14. Muut esille tulevat asiat**

**14.1.** Virkailijat

Virkailijoiksi hakenut: Elena Tulyakova, Nora Pihlajaniemi ja Siiri Moisio. Hyväksytään virkailijoiksi.

Keskustellaan virkailijoiden roolista, mahdollisista avuntarpeista sekä virkailijoiden kiinnostuksista. Todetaan, että varsinaisia suoria avuntarpeita tällä hetkellä vähän (koska kaikki etänä ja nyt suunnitteilla olevat tapahtumat hyvällä mallilla), mutta varmasti näitä tulee jatkossa enemmän. Virkailijoilla laajoja kiinnostuksen kohteita, esimerkiksi työelämään liittyvät tapahtumat. Lisäksi todetaan, että koska osa virkailijoista on fukseja, voivat he erityisesti toimia tarpeellisena linkkinä Stigman ja fuksien välillä.

**14.2.** Stigman uusi sitsilaulu ja laulukirjan sponsori

Sitsilaulu on vaihdettu. Uutta laulua on aloitettu tekemään jo pari vuotta sitten (toiseen tilaisuuteen liittyen) ja on nyt valmis.

Myös sponsori löydetty.

**14.3.** Jäsenrekisterin päivitys

Sihteeri hoitaa päivityksen vielä tämän kevään aikana.

**15. Seuraava kokous**

Pidetään toukokuussa, ja tämän jälkeen on kesätauko.

Tuleva kokous normaaliin tapaan doodletetaan myöhemmin.

Tarpeen vaatiessa pidetään pienempi epävirallinen kokous aiemmin.

**16. Kokouksen päättäminen**

Kokous päätetään ajassa 15.36.